L-għazla ta' Lou Bondi fuq bord organizzativ huwa zball kbir ta' partit li jew diġa tilef il-boxxla jew qed ikompli juri li m'għandux fiduċja li l-Laburisti jistgħu jagħmlu xogħol siewi fuq bordijiet bħal dan. B0ndi huwa s-simbolu ta' xandir Nazzjonalisti moqziez u antagonist lejn il-Partit Laburista minkejja l-fatt li dan il-partit stess daħħlu jaħdem fil-PBS fl-1997. Bondi tant huwa bniedem biased kontra l-PL li rnexxiellu jikkonvinci ruħu li hu bilanċjat minkejja li anke nies li mhumiex Laburisti bħal Saviour Balzan u Raphael Vassallo kkritikawh kemm-il darba għal mod kif joħroġ sidru għall-PN u jaqbez għas-sinjura Daphne Caruana Galizia li kulħadd jaf l-imħabba li għandha lejn il-PL. Ma' dan iridu nzidu r-rabtiet ta' Bondi ma' Austin Gatt u mal-Forestals, specjalment ma' Tancred Tabone tal-korruzzjoni taz-zejt u l-kwistjoni ta' John Dalli. Kif jista' Joseph Muscat jafda bniedem bhal dan? Jidher ukoll li Joseph komdu ħafna bil-maġġoranza kbira li ġab fl-elezzjoni li għaddiet u minkejja li ħafna Nazzjonalisti vvutawlu, xorta aktar Laburisti vvotawlu; Laburisti ġenwini li meta hu kien zgħir wisq biex ikun fil-partit u meta l-partit kellu moral baxx bqajna nappoġġjawh. Joseph irid jiddeċiedi lil min se jistma' l-aktar lil-Laburisti ġenwini jew lil ruxxmata sangisugi li dawn l-aħħar sitt xhur xammew ir-riħ tal-bidla u fil-ħin opportun "qalbu" u saru Laburisti? Jidher li s'issa dawn aktar qed jiġu stmati. Saħansitra egħdewwa tal-Partit bħal Lou Bondi u D.J. Ġanni ( li xeba' jilgħaq lil Francis Zammit Dimech u bħal Bondi qatta' egħxieren ta' snin igawdi) ġew preferuti minn Laburisti fuq dak il-bord għax milli jidher aħna l-Laburisti mhux ta' stoffa bizzejjed. Joseph Muscat għamel kritika kbira kontra l-PBS u ahna qbilna mieghu ghax kellu ragun; imma issa ma jista' jghidilna li ghandna naħfru lil Loo u naccettawh wara li stma lilna u lill-Laburisti ta' zibel? Nesa kemm dan l-individwu ta' appoġġ lil DCG? Nesa li dan l-individwu pprova joħloq inċident qabel l-elezzjoni forsi ma jafx kif kien idawwar il-poplu kontra l-Labour? Nesa kemm dan l-individwu tella' diskussjonijiet zbilancjati kontra l-kandidati Laburisti? Nesa kemm dan l-individwu kien jistaqsieh mistoqsijiet ħodor waqt il-laqgħat ta' qabel l-elezzjoni? Dr. Muscat, nassigurak li aħna m'insejniex u lanqas se ninsew li wieħed mill-egħdewwa tal-partit issa spiċċaw magħzul biex jaħdem mal-partit! Dan mhux sew u jekk tifli ftit s- social media tinduna kemm Laburisti huma dizappuntati u rrabbjati minħabba din id-deċizjoni!
Insult lejn il-Laburisti Kollha!